2005 és 2008 között rendszeresen szerepelt a német közszolgálati ZDF televíziós csatorna különböző labdarúgó-közvetítésein (pl. a német labdarúgó-válogatott mérkőzésein). Itt többek között Urs Meier svájci játékvezetővel és Franz Beckenbauerrel is elemzett. Klopp egyik újdonsága volt, hogy egy digitális taktikai asztalon mutatta be adott mérkőzés különböző jelentős helyzeteit és elemezte ennek alapján a hibákat. A 2006-os világbajnokságon és a 2008-as Európa-bajnokságon elemezte a ZDF számára a közvetített mérkőzéseket. A lejárt szerződését nem hosszabbították meg, helyét az egykori válogatott kapus, Oliver Kahn vette át. A 2010-es dél-afrikai világbajnokságon az RTL elemzője volt, ahol Günther Jauch mellett dolgozott.